Dumsių kopa

Dumsių kopa – vėjo supustyta (eolinė) žemyninė kopa, esanti Dumsių miške (Jonavos rajono savivaldybė). Dumsių kopa yra 80–90 m ilgio, jos aukštis nuo papėdės – 2,5–3 m. Kopa susiformavo po ledynmečio, apytikriai prieš 10 000 metų.„Jonaviečiai aršiai gina žemyninę kopą nuo kariškių apsupties: nemano, kad Nyderlanduose ar Belgijoje taip būtų“. Lrytas.lt, 2021-05-23. Nuoroda tikrinta 2021-08-28.

Teigiama, jog tokio tipo kopos Vidurio Lietuvoje yra retos. Dumsių kopa įeina į mišku apaugusį kauburiuotą eolinių kopų masyvą ir išsiskiria tuo, kad iki pat šių laikų vėjas pusto smėlį (viena iš keleto tokių žemyninių kopų Lietuvoje), dėl to negali įsitvirtinti augmenija. Nurodoma, kad pustomas plotas siekia 3000 m².Vaida Šeirienė. Kreipimasis. Nuoroda tikrinta 2021-08-28. 

Vietovėje nutiestas 2 km ilgio gamtinis pažintinis takas, įrengta apžvalgos aikštelė.„Į poligono teritoriją patekusi Dumsių kopa liks prieinama lankytojams“. Kauno diena, 2021-05-03. Nuoroda tikrinta 2021-08-28.

Dėl planuojamos Gaižiūnų poligono plėtros Dumsių kopa atsidurtų šio poligono teritorijoje. Tokie planai išprovokavo gyventojų protestus.„Jonaviečiai mūru stojo prieš kariuomenės planus į poligoną įtraukti garsiąją Dumsių kopą“. Lrt.lt, 2021-05-14. Nuoroda tikrinta 2021-08-28.

 Išnašos 

Kategorija:Lietuvos kopos
Kategorija: Dumsiai